Nou circuit de cal·listènia en el Parc La Granja
2025-07-24

Moderna, adequada a les necessitats dels seus usuaris i amb una guia per a saber com realitzar els diferents exercicis en cada part del circuit. Així és la nova zona de cal·listènia que ja està diponible per al seu ús en Parc de la Granja. Una zona equipada, a més, amb paviment de seguretat perquè els usuaris i usuàries no tinguen cap contratemps.

Recentment, l’alcalde de Burjassot, Rafa García, acompanyat del regidor de Serveis Municipals, Manuel Pérez Menero, i al costat dels tècnics de les àrees implicades, han visitat La Granja per a comprovar com ha quedat el circuit de cal·listènia, situat en la fase 1 del parc.

Amb un cost de les obres a càrrec del pressupost municipal, que ha ascendit a prop de 18.000€, la nova zona de cal·listènia inclou diferents barres de dominades, en les quals l’esportista realitza l’acció d’alçar el seu cos amb les mans agarrades a la barra; una paret sueca, una barra de freestyle i huit pals verticals que s’uniran a una monkey bar estàndard, que és un marc d’escalada per a xiquets petits que consisteix en una fila de barres per a engrunsar-se. D’igual manera, s’instal·laran tres dobles barres paral·leles corbades i dos més, baixes.

Per a finalitzar la millora de la zona de jocs, es procedirà a l’ampliació del paviment de seguretat.